title: Sklep Sveta 2014/220/SZVP z dne 15. aprila 2014 o spremembi Sklepa 2013/34/SZVP o vojaški misiji Evropske unije, ki prispeva k usposabljanju malijskih oboroženih sil (EUTM Mali)

text:
               16.4.2014

               SL

               Uradni list Evropske unije

               L 113/27

         SKLEP SVETA 2014/220/SZVP
   z dne 15. aprila 2014
   o spremembi Sklepa 2013/34/SZVP o vojaški misiji Evropske unije, ki prispeva k usposabljanju malijskih oboroženih sil (EUTM Mali)
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 42(4) in člena 43(2) Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 17. januarja 2013 sprejel Sklep 2013/34/SZVP (1) o vojaški misiji Evropske unije, ki prispeva k usposabljanju malijskih oboroženih sil (EUTM Mali).

               (2)

               Svet je 18. februarja 2013 sprejel Sklep 2013/87/SZVP (2) o začetku EUTM Mali.

               (3)

               Politični in varnostni odbor je 17. decembra 2013 sprejel priporočilo o podaljšanju mandata EUTM Mali za obdobje dveh let, in sicer do 18. maja 2016.

               (4)

               Potrebno je določiti referenčni finančni znesek za kritje odhodkov, povezanih z EUTM Mali, za obdobje od 19. maja 2014 do 18. maja 2016.

               (5)

               Sklep 2013/34/SZVP bi bilo zato treba ustrezno spremeniti –

         SPREJEL NASLEDNJI SKLEP:
   Člen 1
   Sklep 2013/34/SZVP se spremeni:

               1.

               Člen 10(2) se nadomesti z naslednjim:
               „2.   Referenčni finančni znesek skupnih stroškov EUTM Mali za obdobje od 19. maja 2014 do 18. maja 2016 znaša 27 700 000 EUR. Odstotni delež referenčnega zneska iz člena 25(1) Sklepa 2011/871/SZVP znaša 0 %.“

               2.

               Člen 12(2) se nadomesti z naslednjim:
               „2.   Mandat EUTM Mali preneha 18. maja 2016.“

         Člen 2
   Ta sklep začne veljati z dnem sprejetja.

      V Luxembourgu, 15. aprila 2014

            Za Svet

            Predsednica

         C. ASHTON

      (1)  Sklep Sveta 2013/34/SZVP z dne 17. januarja 2013 o vojaški misiji Evropske unije, ki prispeva k usposabljanju malijskih oboroženih sil (EUTM Mali) (UL L 14, 18.1.2013, str. 19).

      (2)  Sklep Sveta 2013/87/SZVP z dne 18. februarja 2013 o začetku vojaške misije Evropske unije, ki prispeva k usposabljanju malijskih oboroženih sil (EUTM Mali) (UL L 46, 19.2.2013, str. 27).


title: 2007/798/ES: Sklep Sveta z dne 22. novembra 2007 o sklenitvi Sporazuma v obliki izmenjave pisem o začasni uporabi Sporazuma o partnerstvu v ribiškem sektorju med Evropsko skupnostjo in Republiko Mozambik

text:
               17.12.2007

               SL

               Uradni list Evropske unije

               L 331/31

         SKLEP SVETA
   z dne 22. novembra 2007
   o sklenitvi Sporazuma v obliki izmenjave pisem o začasni uporabi Sporazuma o partnerstvu v ribiškem sektorju med Evropsko skupnostjo in Republiko Mozambik
   (2007/798/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 300(2) v povezavi s členom 37 Pogodbe,
   ob upoštevanju predloga Komisije,
   ob upoštevanju naslednjega:

               (1)

               Skupnost je s pogajanji z Republiko Mozambik dosegla Sporazum o partnerstvu v ribiškem sektorju, na podlagi katerega imajo plovila Skupnosti ribolovne možnosti v ribolovnem območju Mozambika.

               (2)

               Kot rezultat navedenih pogajanj je bil 21. decembra 2006 parafiran nov sporazum o partnerstvu v ribiškem sektorju med Evropsko skupnostjo in Republiko Mozambik (v nadaljnjem besedilu „Sporazum o partnerstvu“).

               (3)

               Sporazum o ribištvu med Evropsko skupnostjo in Republiko Mozambik, odobren z Uredbo Sveta (ES) št. 2329/2003 (1), se nadomesti s sporazumom o partnerstvu.

               (4)

               Da bi zagotovili nadaljevanje ribolovnih dejavnosti plovil Skupnosti, se mora sporazum o partnerstvu začeti čim prej uporabljati. Pogodbenici sta zato parafirali Sporazum v obliki izmenjave pisem o začasni uporabi Sporazuma o partnerstvu od 1. januarja 2007.

               (5)

               V interesu Skupnosti je, da odobri Sporazum v obliki izmenjave pisem.

               (6)

               Treba je opredeliti način razdeljevanja ribolovnih možnosti med države članice –

         SKLENIL:
   Člen 1
   Sporazum v obliki izmenjave pisem o začasni uporabi Sporazuma o partnerstvu v ribiškem sektorju med Evropsko skupnostjo in Republiko Mozambik (v nadaljnjem besedilu „Sporazum v obliki izmenjave pisem“) se odobri v imenu Skupnosti.
   Besedili Sporazuma v obliki izmenjave pisem in Sporazuma o partnerstvu sta priloženi temu sklepu.
   Člen 2
   Ribolovne možnosti, ki jih določa Protokol k Sporazumu o partnerstvu, se med države članice začasno razdelijo na naslednji način:

               Kategorija ribolova

               Vrsta plovila

               Država članica

               Dovoljenja

               Ribolov na tune

               Plovila z zaporno plavarico

               Španija:

               23

               Francija:

               20

               Italija:

               1

               Ribolov na tune

               Plovila s parangalom

               Španija:

               23

               Francija:

               11

               Portugalska:

               9

               Združeno kraljestvo:

               2

         Če zahtevki za ribolovna dovoljenja iz teh držav članic ne izčrpajo vseh ribolovnih možnosti, določenih v Protokolu k Sporazumu o partnerstvu, lahko Komisija upošteva zahtevke za ribolovna dovoljenja iz katere koli druge države članice.
   Člen 3
   Države članice, katerih plovila lovijo na podlagi Sporazuma v obliki izmenjave pisem, Komisijo uradno obvestijo o količinah posameznega staleža, ujetega v ribolovnem območju Mozambika, v skladu z Uredbo Komisije (ES) št. 500/2001 z dne 14. marca 2001 o podrobnih pravilih za uporabo Uredbe Sveta (EGS) št. 2847/93 o nadzoru ulova z ribiškimi plovili Skupnosti v vodah tretjih držav in mednarodnih vodah (2).
   Člen 4
   Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma v obliki izmenjave pisem, ki je za Skupnost zavezujoč.

      V Bruslju, 22. novembra 2007

            Za Svet

            Predsednik

         M. PINHO

      (1)  Uredba Sveta (ES) št. 2329/2003 z dne 22. decembra 2003 o sklenitvi Sporazuma o ribištvu med Evropsko skupnostjo in Republiko Mozambik (UL L 345, 31.12.2003, str. 43).

      (2)  UL L 73, 15.3.2001, str. 8.
   SPORAZUM
   v obliki izmenjave pisem o začasni uporabi Sporazuma o partnerstvu v ribiškem sektorju med Evropsko skupnostjo in Republiko Mozambik
   Spoštovani,
   ob sklicevanju na sporazum v ribiškem sektorju med Evropsko skupnostjo na eni strani in Republiko Mozambik na drugi strani, parafiran 21. decembra 2006, vključno s Protokolom, Prilogo in dodatki k Sporazumu, o določitvi ribolovnih možnosti in finančnega prispevka za obdobje od 1. januarja 2007 do 31. decembra 2011 Vas imam čast obvestiti, da je vlada Mozambika pripravljena začasno uporabljati navedeni sporazum od 1. januarja 2007 do začetka njegove veljavnosti v skladu s členom 17 Sporazuma, če je Evropska skupnost pripravljena storiti enako.
   Ob tem se razume, da je treba v tem primeru plačilo prvega dela finančnega prispevka iz člena 2 Protokola opraviti najpozneje do 31. oktobra 2007.
   Prosim Vas za potrditev, da se Evropska skupnost strinja z navedeno začasno uporabo.
   Sprejmite, prosim, izraze mojega najglobljega spoštovanja.

      Za vlado Mozambika

   Spoštovani,
   v čast mi je potrditi prejem Vašega pisma z današnjim datumom, v katerem je zapisano:

      „ob sklicevanju na sporazum v ribiškem sektorju med Evropsko skupnostjo na eni strani in Republiko Mozambik na drugi strani, parafiran 21. decembra 2006, vključno s Protokolom, Prilogo in dodatki k Sporazumu, o določitvi ribolovnih možnosti in finančnega prispevka za obdobje od 1. januarja 2007 do 31. decembra 2011 Vas imam čast obvestiti, da je vlada Mozambika pripravljena začasno uporabljati navedeni sporazum od 1. januarja 2007 do začetka njegove veljavnosti v skladu s členom 17 Sporazuma, če je Evropska skupnost pripravljena storiti enako.
      Ob tem se razume, da je treba v tem primeru plačilo prvega dela finančnega prispevka iz člena 2 Protokola opraviti najpozneje do 31. oktobra 2007.
      Prosim Vas za potrditev, da se Evropska skupnost strinja z navedeno začasno uporabo.“

   V čast mi je potrditi, da se Evropska skupnost strinja z začasno uporabo.
   Sprejmite, prosim, izraze mojega najglobljega spoštovanja.

      Za Evropsko skupnost

   SPORAZUM
   o partnerstvu v ribiškem sektorju med Evropsko skupnostjo in Republiko Mozambik
   EVROPSKA SKUPNOST, v nadaljnjem besedilu „Skupnost“,
   in
   REPUBLIKA MOZAMBIK, v nadaljnjem besedilu „Mozambik“,
   v nadaljnjem besedilu „pogodbenici“,
   SE –
   OB UPOŠTEVANJU tesnega sodelovanja med Skupnostjo in Mozambikom, zlasti v okviru Sporazuma iz Cotonouja, in njune skupne želje po okrepitvi tega sodelovanja,
   OB UPOŠTEVANJU želje pogodbenic, da s sodelovanjem spodbujata trajnostno izkoriščanje ribolovnih virov,
   OB UPOŠTEVANJU določb Konvencije Združenih narodov o pomorskem pravu,
   OB SPOZNANJU, da Mozambik izvaja svoje suverene pravice ali sodno oblast nad območjem, ki se razteza do 200 navtičnih milj od temeljne črte v skladu s Konvencijo Združenih narodov o pomorskem pravu,
   ODLOČENI, da izvajata odločitve in priporočila pristojnih regionalnih organizacij, katerih članici sta,
   ZAVEDAJOČ SE pomembnosti načel iz Kodeksa odgovornega ribištva, sprejetega na Konferenci FAO leta 1995,
   ODLOČENI, da zaradi skupnega interesa sodelujeta pri spodbujanju uvedbe odgovornega ribolova, da bi zagotovili dolgoročno ohranjanje in trajnostno izkoriščanje živih morskih virov,
   V PREPRIČANJU, da mora takšno sodelovanje temeljiti na medsebojnem dopolnjevanju pobud in ukrepov, ki jih pogodbenici lahko izvajata skupaj ali posamično in ki zagotavljajo usklajenost politik in sinergijo naporov,
   ODLOČENI, da bosta za namen takšnega sodelovanja vzpostavili dialog, ki je potreben za izvajanje ribiške politike Mozambika in vanj vključili nosilce civilne družbe,
   V ŽELJI, da določita načine in pogoje, ki bodo urejali ribolovne dejavnosti plovil Skupnosti v vodah Mozambika, ter načine in pogoje za podporo Skupnosti za odgovoren ribolov v teh vodah,
   ODLOČENI, da si prizadevata za tesno gospodarsko sodelovanje na področju ribištva in z njim povezanih dejavnosti, tako da spodbujata sodelovanje med podjetji iz pogodbenic –
   DOGOVORITA O NASLEDNJEM:
   Člen 1
   Področje uporabe
   Ta sporazum določa načela, pravila in postopke, ki urejajo:

               —

               gospodarsko, finančno, tehnično in znanstveno sodelovanje v ribiškem sektorju za spodbujanje odgovornega ribolova v ribolovnih območjih Mozambika za ohranjanje in trajnostno izkoriščanje ribolovnih virov ter za razvoj ribiškega sektorja Mozambika,

               —

               pogoje za dostop ribiških plovil Skupnosti v ribolovno območje Mozambika,

               —

               sodelovanje glede podrobnih pravil za nadzor ribolova v ribolovnem območju Mozambika, da se zagotovi skladnost z zgoraj navedenimi pravili in pogoji, učinkovitost ukrepov za ohranjanje in upravljanje staležev rib ter preprečevanje nezakonitega, neprijavljenega in zakonsko neurejenega ribolova,

               —

               partnerstva med podjetji za razvoj gospodarskih dejavnosti v ribiškem sektorju in z njimi povezanih dejavnosti v skupnem interesu.

         Člen 2
   Opredelitve pojmov
   V tem sporazumu:

               (a)

               „organi Mozambika“ pomenijo Ministrstvo za ribištvo Republike Mozambik;

               (b)

               „organi Skupnosti“ pomenijo Evropsko komisijo;

               (c)

               „ribolovno območje Mozambika“ pomeni morske vode Mozambika, kjer je dovoljen ribolov;

               (d)

               „ribiško plovilo“ pomeni katero koli plovilo, ki se uporablja za ribolov v skladu z mozambiškim pravom;

               (e)

               „plovilo Skupnosti“ pomeni ribiško plovilo, ki plove pod zastavo države članice Skupnosti in je registrirano v Skupnosti;

               (f)

               „skupni odbor“ pomeni odbor, sestavljen iz predstavnikov Skupnosti in Mozambika iz člena 9 tega sporazuma;

               (g)

               „pretovarjanje“ pomeni prenos dela ali celotnega ulova z enega ribiškega plovila na drugo plovilo na območju pristanišča;

               (h)

               „lastnik plovila“ pomeni osebo, ki je pravno odgovorna za ribiško plovilo, zanj skrbi in ga nadzoruje;

               (i)

               „mornarji iz držav AKP“ pomeni mornarje, ki so državljani neevropske države, podpisnice Sporazuma iz Cotonouja.

         Člen 3
   Načela in cilji, v skladu s katerimi se ta sporazum izvaja
   1.   Pogodbenici se obvezujeta, da bosta spodbujali odgovoren ribolov v vodah Mozambika po načelih Kodeksa odgovornega ribištva FAO in po načelu nediskriminacije med različnimi ribiškimi ladjevji v teh vodah.
   2.   Pogodbenici sodelujeta, da bi spremljali rezultate izvajanja ribiške politike, ki jo sprejme vlada Mozambika, ter ovrednotili ukrepe, programe in mehanizme, ki se izvajajo na podlagi tega sporazuma, ter za ta namen vzpostavita politični dialog v ribiškem sektorju. Rezultate vrednotenj analizira skupni odbor iz člena 9 tega sporazuma.
   3.   Pogodbenici se obvezujeta, da bosta zagotovili izvajanje tega sporazuma v skladu z načeli dobrega gospodarskega in družbenega upravljanja ter ob upoštevanju stanja staležev rib.
   4.   Zaposlovanje mornarjev iz Mozambika na plovilih Skupnosti ureja Deklaracija Mednarodne organizacije dela (ILO) o temeljnih načelih in pravicah pri delu, ki se neposredno po pravu uporablja pri ustreznih pogodbah in splošnih pogojih zaposlovanja. To zadeva zlasti svobodo združevanja in dejansko priznanje pravice do pogajanj za sklenitev kolektivnih pogodb ter odpravo diskriminacije pri zaposlovanju in opravljanju poklica. Za mornarje iz držav AKP, ki so zaposleni na plovilih Skupnosti in niso Mozambičani, veljajo enaki pogoji.
   5.   Pogodbenici se med seboj posvetujeta, preden sprejmeta kakršno koli odločitev, ki bi lahko vplivala na dejavnosti plovil Skupnosti, ki se opravljajo na podlagi tega Sporazuma.
   Člen 4
   Sodelovanje na področju znanosti
   1.   V obdobju veljavnosti tega sporazuma si Skupnost in organi Mozambika prizadevajo za spremljanje razvoja virov v ribolovnem območju Mozambika.
   2.   Pogodbenici se obvezujeta, da se bosta medsebojno posvetovali v okviru skupne delovne skupine znanstvenikov ali znotraj pristojnih mednarodnih organizacij, da zagotovita upravljanje in ohranjanje živih virov v Indijskem oceanu in sodelujeta v ustreznih znanstvenih raziskavah.
   3.   Pogodbenici se na podlagi posvetovanja iz odstavka 2 posvetujeta v okviru skupnega odbora iz člena 9 ter skupno sprejemata ukrepe za ohranjanje in trajnostno upravljanje staležev rib, ki se nanašajo na dejavnosti plovil Skupnosti.
   Člen 5
   Dostop plovil Skupnosti do ribolova v vodah Mozambika
   1.   Mozambik se obvezuje, da bo plovilom Skupnosti dovolil opravljanje ribolovnih dejavnosti v svojem ribolovnem območju v skladu s tem sporazumom ter Protokolom in Prilogo k Sporazumu.
   2.   Za ribolovne dejavnosti, ki jih ureja ta sporazum, veljajo veljavni zakoni in predpisi Mozambika. Organi Mozambika uradno obvestijo Komisijo o vseh spremembah navedene zakonodaje.
   3.   Mozambik se obvezuje, da bo sprejel vse ustrezne ukrepe, ki so potrebni za učinkovito izvajanje določb za nadzor ribolova, določenih v Protokolu. Plovila Skupnosti sodelujejo z organi Mozambika, pristojnimi za izvajanje takega nadzora.
   4.   Skupnost se obvezuje, da bo sprejela vse ustrezne ukrepe, ki so potrebni za zagotovitev skladnosti njenih plovil s tem sporazumom in zakonodajo, ki ureja ribolov v ribolovnem območju Mozambika.
   Člen 6
   Dovoljenja
   1.   Plovila Skupnosti lahko lovijo v ribolovnem območju Mozambika le, če imajo na krovu ribolovno dovoljenje ali njegovo kopijo, izdano na podlagi tega sporazuma in njegovega protokola.
   2.   Postopek za pridobitev ribolovnega dovoljenja za plovilo, veljavne pristojbine in način plačila, ki ga morajo uporabiti lastniki plovil, so določeni v Prilogi k Protokolu.
   Člen 7
   Finančni prispevek
   1.   Skupnost izplača Mozambiku finančni prispevek v skladu s pogoji, določenimi v Protokolu in prilogah. Navedeni enkratni prispevek se določi glede na naslednji dve prvini:

               (a)

               dostop plovil Skupnosti do voda in ribolovnih virov Mozambika ter

               (b)

               finančno podporo Skupnosti za spodbujanje odgovornega ribolova in trajnostnega izkoriščanja ribolovnih virov v vodah Mozambika.

         2.   Prvina finančnega prispevka iz odstavka 1(b) se določi glede na cilje, ki jih pogodbenici opredelita sporazumno in v skladu z določbami Protokola ter jih je treba doseči v okviru sektorske ribiške politike, ki jo oblikuje vlada Mozambika, in v skladu z letnim in večletnim programom za njeno izvajanje.
   3.   Finančni prispevek Skupnosti se izplača vsako leto v skladu s Protokolom ter ob upoštevanju določb tega sporazuma in Protokola v primeru kakršne koli spremembe njegove višine zaradi:

               (a)

               resnih okoliščin, razen naravnih pojavov, ki preprečujejo ribolovne dejavnosti v vodah Mozambika;

               (b)

               sporazumnega zmanjšanja ribolovnih možnosti, dodeljenih plovilom Skupnosti, zaradi upravljanja zadevnih staležev, če je to na podlagi najboljšega razpoložljivega znanstvenega mnenja potrebno za ohranjanje in trajnostno izkoriščanje virov;

               (c)

               sporazumnega povečanja ribolovnih možnosti, dodeljenih plovilom Skupnosti, če najboljše razpoložljivo znanstveno mnenje potrdi, da stanje virov to dopušča;

               (d)

               ponovne ocene pogojev finančne podpore za izvajanje sektorske ribiške politike v Mozambiku, če to upravičujejo rezultati letnega in večletnega programa, ki jih ugotovita pogodbenici;

               (e)

               odpovedi tega sporazuma v skladu s členom 12 Sporazuma;

               (f)

               začasne prekinitve izvajanja tega sporazuma na podlagi člena 13 Sporazuma.

         Člen 8
   Spodbujanje sodelovanja med gospodarskimi subjekti in nosilci civilne družbe
   1.   Pogodbenici spodbujata gospodarsko, znanstveno in tehnično sodelovanje v ribiškem sektorju in z njim povezanih sektorjih. Med seboj se posvetujeta, da bi uskladili različne ukrepe, ki se lahko sprejmejo za ta namen.
   2.   Pogodbenici se obvezujeta, da bosta spodbujali izmenjavo informacij o ribolovnih tehnikah in orodjih, metodah konzerviranja in postopkih industrijske predelave ribiških proizvodov.
   3.   Pogodbenici si prizadevata, da bi ustvarili ugodne pogoje za spodbujanje odnosov med njunimi podjetji na tehničnem, gospodarskem in trgovskem področju, tako da spodbujata ustvarjanje okolja, ki je naklonjeno razvoju poslovanja in naložb.
   4.   Pogodbenici se obvezujeta, da bosta izvajali načrt in ukrepe med gospodarskimi subjekti Mozambika in Skupnosti, katerih namen je spodbujati raztovarjanje rib s plovil Skupnosti v Mozambiku.
   5.   Pogodbenici spodbujata zlasti ustanavljanje skupnih podjetij, ki so v obojestranskem interesu in sistematično upoštevajo zakonodajo Mozambika in Skupnosti.
   Člen 9
   Skupni odbor
   1.   Ustanovi se skupni odbor, ki je odgovoren za nadzor uporabe tega sporazuma. Skupni odbor opravlja naslednje naloge:

               (a)

               nadzira izpolnjevanje, razlago in uporabo tega sporazuma ter zlasti določitev letnega in večletnega programa iz člena 7(2) in vrednotenje njunega izvajanja;

               (b)

               zagotavlja potrebne povezave za zadeve skupnega interesa na področju ribolova;

               (c)

               deluje kot forum za sporazumno reševanje sporov, ki lahko nastanejo zaradi razlage ali uporabe Sporazuma;

               (d)

               kjer je potrebno, ponovno oceni stopnjo ribolovnih možnosti in posledično raven finančnega prispevka;

               (e)

               katero koli drugo nalogo, ki jo pogodbenici določita sporazumno.

         2.   Skupni odbor pri opravljanju svojih nalog upošteva rezultate znanstvenega posvetovanja iz člena 4 tega sporazuma.
   3.   Skupni odbor se sestane vsaj enkrat na leto, izmenično v Mozambiku in Skupnosti, predseduje pa mu pogodbenica, ki gosti zasedanje. Na zahtevo ene od pogodbenic se lahko skliče tudi izredno zasedanje.
   Člen 10
   Geografsko območje, na katerem se uporablja Sporazum
   Ta sporazum se na eni strani uporablja na ozemljih, na katerih se uporablja Pogodba o ustanovitvi Evropske skupnosti, pod pogoji, določenimi v navedeni pogodbi, in na drugi strani na ozemlju Mozambika.
   Člen 11
   Trajanje
   Ta sporazum se uporablja pet let od datuma začetka njegove veljavnosti; s tihim soglasjem pogodbenic se podaljšuje za dodatna štiri leta, razen če se odpove v skladu s členom 12 Sporazuma.
   Člen 12
   Odpovedna klavzula
   1.   Vsaka izmed pogodbenic lahko ta sporazum odpove v primeru resnih okoliščin, razen naravnih pojavov, ki so zunaj razumnega nadzora ene od pogodbenic in preprečujejo opravljanje ribolovnih dejavnosti v vodah Mozambika. Vsaka izmed pogodbenic lahko ta sporazum odpove tudi v primeru zmanjšanja zadevnih staležev, ugotovljenega znižanja ravni izkoriščanja ribolovnih možnosti, dodeljenih plovilom Skupnosti, ali neupoštevanja obvez, ki sta jih pogodbenici sprejeli glede boja proti nezakonitemu, neprijavljenemu in zakonsko neurejenemu ribolovu.
   2.   Zadevna pogodbenica pisno uradno obvesti drugo pogodbenico o svoji nameri, da odpoveduje Sporazum, vsaj šest mesecev pred dnevom izteka začetnega obdobja ali vsakega dodatnega obdobja.
   3.   Po uradnem obvestilu iz odstavka 2 pogodbenici skličeta posvetovanja.
   4.   Plačilo finančnega prispevka iz člena 7 za leto, v katerem začne odpoved veljati, se zmanjša sorazmerno in po načelu časovne porazdelitve.
   Člen 13
   Začasna prekinitev
   1.   Uporaba tega sporazuma se lahko na pobudo ene od pogodbenic začasno prekine v primeru velikega nesoglasja glede uporabe določb Sporazuma. Pri taki prekinitvi mora zadevna pogodbenica poslati pisno uradno obvestilo o svoji nameri vsaj tri mesece pred začetkom veljavnosti prekinitve. Po prejemu uradnega obvestila pogodbenici skličeta posvetovanja, da bi sporazumno rešili nesoglasja.
   2.   Plačilo finančnega prispevka iz člena 7 se zmanjša sorazmerno in po načelu časovne porazdelitve glede na trajanje prekinitve.
   Člen 14
   Protokol in Priloga
   Protokol, Priloga in dodatki k Protokolu so sestavni del tega sporazuma.
   Člen 15
   Nacionalna zakonodaja
   Dejavnosti plovil Skupnosti, ki lovijo v vodah Mozambika, ureja veljavna zakonodaja Mozambika, razen če ta sporazum ali njegov Protokol ali Priloga in dodatki k Protokolu določajo drugače.
   Člen 16
   Razveljavitev
   Sporazum z dnem začetka svoje veljavnosti razveljavi in nadomesti Sporazum med Evropsko skupnostjo in Vlado Republike Mozambik o ribolovu v obalnih vodah Mozambika, ki je začel veljati 31. decembra 2003.
   Člen 17
   Začetek veljavnosti
   Ta sporazum, ki je sestavljen v dveh izvodih v angleškem, bolgarskem češkem, danskem, estonskem, finskem, francoskem, grškem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, romunskem, slovaškem, slovenskem, španskem in švedskem jeziku, pri čemer je vsako od teh besedil enako verodostojno, začne veljati 1. januarja 2007.
   PROTOKOL
   o določitvi ribolovnih možnosti in finančnega prispevka, predvidenih v Sporazumu o partnerstvu v ribiškem sektorju med Evropsko skupnostjo in Republiko Mozambik o ribolovu v obalnih vodah Mozambika od 1. januarja 2007 do 31. decembra 2011
   Člen 1
   Obdobje uporabe in ribolovne možnosti
   1.   Od 1. januarja 2007 in za pet let so ribolovne možnosti, dodeljene na podlagi člena 5 Sporazuma, naslednje:
   izrazito selivske vrste (vrste, navedene v Prilogi 1 h Konvenciji Združenih narodov iz leta 1982):

               —

               zamrzovalna plovila za ribolov na tune z zaporno plavarico: 44 plovil,

               —

               plovila za ribolov s površinskim parangalom: 45 plovil.

         2.   Odstavek 1 se uporablja ob upoštevanju določb iz členov 4 in 5 tega protokola.
   3.   Plovila, ki plujejo pod zastavo države članice Evropske skupnosti, lahko lovijo v ribolovnem območju Mozambika le, če imajo dovoljenje za ribolov, izdano na podlagi tega protokola in v skladu s Prilogo k temu protokolu.
   Člen 2
   Finančni prispevek – načini plačevanja
   1.   Finančni prispevek iz člena 7 Sporazuma je za obdobje iz člena 1 sestavljen iz letnega zneska v višini 650 000 EUR, ki ustreza referenčni tonaži 10 000 ton na leto, in posebnega letnega zneska v višini 250 000 EUR, namenjenega podpori in izvajanju sektorske ribiške politike Mozambika. Ta posebni znesek je sestavni del enkratnega finančnega prispevka iz člena 7 Sporazuma.
   2.   Odstavek 1 se uporablja ob upoštevanju določb iz členov 4, 5, 6 in 7 tega protokola.
   3.   V obdobju uporabe tega protokola Skupnost vsako leto plača vsoto zneskov iz odstavka 1 (tj. 900 000 EUR).
   4.   Če skupni ulov plovil Skupnosti v vodah Mozambika presega referenčno tonažo, se znesek letnega finančnega prispevka poveča za 65 EUR za vsako dodatno tono ulova. Vendar skupni letni znesek, ki ga plača Skupnost, ne sme presegati dvakratnega zneska za referenčno tonažo (1 300 000 EUR). Če količine ulova plovil Skupnosti presegajo količine, enakovredne dvakratnemu skupnemu letnemu znesku, se znesek za presežek plača naslednje leto.
   5.   Finančni prispevek iz odstavka 1 se plača najpozneje 31. oktobra 2007 za prvo leto in najpozneje 15. januarja 2008, 2009, 2010 in 2011 za naslednja leta.
   6.   Ob upoštevanju člena 7 je uporaba finančnega prispevka v polni pristojnosti organov Mozambika.
   7.   Finančni prispevek se izplača na račun državne zakladnice, odprt pri finančni instituciji, ki jo izberejo organi Mozambika.
   Člen 3
   Sodelovanje na področju odgovornega ribolova – znanstveno sodelovanje
   1.   Pogodbenici se obvežeta, da bosta spodbujali odgovoren ribolov v vodah Mozambika.
   2.   V obdobju veljavnosti tega protokola Skupnost in organi Mozambika spremljajo razvoj virov v ribolovnem območju Mozambika.
   3.   Na datum začetka veljavnosti tega protokola se pogodbenici sporazumno dogovorita o znanstvenem posvetovanju iz člena 4(2) Sporazuma z namenom, da se pripravi delo skupnega odbora iz člena 9 Sporazuma.
   Člen 4
   Sporazumna sprememba ribolovnih možnosti
   1.   Ribolovne možnosti iz člena 1 se lahko sporazumno povečajo, če na podlagi sklepnih ugotovitev znanstvenega posvetovanja iz člena 3(4) to povečanje ne škoduje trajnostnemu upravljanju virov Mozambika. V tem primeru se finančni prispevek iz člena 2(1) poveča sorazmerno in po načelu časovne porazdelitve. Vendar skupni znesek finančnega prispevka, ki ga izplača Evropska skupnost, ne sme presegati dvakratnega zneska iz člena 2(1). Če količine ulova plovil Skupnosti presegajo dvakratnik količine 10 000 ton, tj. 20 000 ton, se znesek za presežek plača naslednje leto.
   2.   Če pa se pogodbenici dogovorita o zmanjšanju ribolovnih možnosti iz člena 1, se finančni prispevek zmanjša sorazmerno in po načelu časovne porazdelitve.
   3.   Pogodbenici lahko po posvetovanju sporazumno prerazporedita ribolovne možnosti med različne vrste plovil, pri čemer morata upoštevati morebitna priporočila znanstvenega posvetovanja iz člena 3 glede upravljanja staležev, ki bi jih takšna prerazporeditev lahko prizadela. Pogodbenici se sporazumeta o ustrezni prilagoditvi finančnega prispevka, če je to upravičeno zaradi prerazporeditve ribolovnih možnosti.
   Člen 5
   Nove ribolovne možnosti
   1.   Če plovila Skupnosti izrazijo zanimanje za ribolovne dejavnosti, ki niso predvidene v členu 1, se pogodbenici posvetujeta med seboj, preden organi Mozambika te nove dejavnosti odobrijo. Če je to primerno, se pogodbenici sporazumeta o pogojih za nove ribolovne možnosti in po potrebi spremenita ta protokol in njegovo prilogo.
   2.   Pogodbenici spodbujata poskusni ribolov v vodah Mozambika. Kadar koli ena od pogodbenic tako zahteva, se pogodbenici v tem okviru posvetujeta med seboj in za vsak primer posebej določita pogoje in druge parametre za te ribolovne dejavnosti.
   Pogodbenici izvajata poskusni ribolov v skladu s parametri, ki jih sprejmeta sporazumno in v skladu z upravnimi določbami, sprejetimi za ta namen. Dovoljenja za poskusni ribolov se dodelijo za največ šest mesecev.
   Kadar pogodbenici ugotovita, da je imel poskusni ribolov pozitivne rezultate, lahko vlada Mozambika dodeli nove ribolovne možnosti za nove vrste do poteka veljavnosti Protokola. Finančni prispevek iz člena 2(1) se ustrezno zviša.
   Člen 6
   Začasna prekinitev zaradi resnih okoliščin
   1.   Kadar resne okoliščine, ki niso naravni pojavi, preprečijo opravljanje ribolovnih dejavnosti v vodah Mozambika, lahko Evropska skupnost začasno prekine plačevanje finančnega prispevka iz člena 2(1). Odločitev o začasni prekinitvi se sprejme po predhodnem posvetovanju med pogodbenicama v dveh mesecih po zahtevi ene od pogodbenic, če je Skupnost v celoti poravnala vse zneske, plačljive do dneva začasne ustavitve plačevanja.
   2.   Finančni prispevek se začne ponovno plačevati takoj, ko pogodbenici po posvetovanju sporazumno ugotovita, da okoliščin, zaradi katerih so bile ribolovne dejavnosti ustavljene, ni več in/ali da razmere omogočajo ponovno opravljanje ribolovnih dejavnosti.
   3.   Ob koncu začasne prekinitve se pogodbenici dogovorita o okoliščinah, v katerih lahko plovila Skupnosti začnejo ponovno loviti.
   Člen 7
   Spodbujanje odgovornega ribolova v vodah Mozambika
   1.   Sto odstotkov finančnega prispevka iz člena 2 se uporabi za podporo izvajanja sektorske ribiške politike, ki jo oblikuje vlada Mozambika.
   Mozambik je odgovoren za upravljanje ustreznega zneska na podlagi ciljev, ki jih pogodbenici sporazumno opredelita, in v skladu z letnim in večletnim programom.
   2.   Za namene izvajanja odstavka 1 se Skupnost in Mozambik takoj po začetku veljavnosti tega protokola in najpozneje v treh mesecih po tem datumu v skupnem odboru iz člena 9 Sporazuma dogovorita o večletnem sektorskem programu in podrobnih izvedbenih pravilih, ki zajemajo zlasti:

               (a)

               letne in večletne smernice za uporabo deleža finančnega prispevka iz odstavka 1 in posebnih zneskov za pobude, ki se bodo izvajale v letu 2007;

               (b)

               letne in večletne cilje, ki jih je treba doseči, da bi spodbujali odgovoren in trajnostni ribolov, ob upoštevanju prednostnih nalog, ki jih Mozambik določi v svoji nacionalni ribiški politiki in drugih politikah, ki so povezane z uvedbo odgovornega in trajnostnega ribolova ali nanjo vplivajo, zlasti glede izboljšanja zdravstvenih razmer proizvodnje ribiških proizvodov in povečanja zmožnosti pristojnih organov Mozambika za spremljanje;

               (c)

               merila in postopke za oceno vsakoletnih rezultatov.

         3.   Vse predlagane spremembe večletnega sektorskega programa ali uporabe posebnih zneskov za pobude, ki se bodo izvajale v letu 2007, morata odobriti obe pogodbenici v okviru skupnega odbora.
   4.   Mozambik vsako leto dodeli znesek za izvajanje večletnega programa, ki ustreza deležu iz odstavka 1. V prvem letu uporabe Protokola je treba Skupnost o tej dodelitvi obvestiti ob odobritvi večletnega sektorskega programa v skupnem odboru. V vsakem naslednjem letu uporabe Protokola pa Mozambik o tej dodelitvi obvesti Skupnost najpozneje do 1. septembra predhodnega leta.
   5.   Evropska skupnost lahko, če to upravičuje letna ocena napredka pri izvajanju večletnega sektorskega programa, zahteva prilagoditev finančnega prispevka iz člena 2(1) tega protokola, da se dejanski znesek finančnih sredstev, namenjenih izvajanju programa, uskladi z njegovimi rezultati.
   Člen 8
   Spori – začasna prekinitev uporabe Protokola
   1.   Vsak spor med pogodbenicama v zvezi z razlago določb tega protokola glede na njegovo uporabo se rešuje z medsebojnim posvetovanjem pogodbenic v okviru skupnega odbora iz člena 9 Sporazuma, po potrebi na izrednem zasedanju, da se doseže sporazumna rešitev spora.
   2.   Kadar sporazumne rešitve spora iz odstavka 1 ni mogoče doseči in brez poseganja v člen 9, se lahko uporaba Protokola začasno prekine na pobudo ene od pogodbenic, če je spor med pogodbenicama resen.
   3.   Zadevna pogodbenica mora v primeru začasne prekinitve uporabe Protokola poslati pisno uradno obvestilo o svoji nameri vsaj tri mesece pred datumom, ko naj bi začasna prekinitev začela veljati.
   4.   V primeru začasne prekinitve se pogodbenici nadalje posvetujeta in skušata doseči sporazumno rešitev spora. Ko spor sporazumno rešita, se ta protokol znova začne uporabljati in znesek finančnega prispevka se zniža sorazmerno in po načelu časovne porazdelitve glede na dolžino obdobja, v katerem je bila uporaba tega protokola začasno prekinjena.
   Člen 9
   Začasna prekinitev uporabe Protokola zaradi neplačevanja
   Če Skupnost ne opravi plačil iz člena 2, se lahko uporaba tega protokola v skladu z določbami člena 6 začasno prekine pod naslednjimi pogoji:

               (a)

               Če se v obdobju iz člena 2(5) tega protokola ne poravna nobenih obveznosti, ustrezni organi Mozambika uradno obvestijo Evropsko komisijo o neplačevanju. Evropska komisija opravi ustrezna preverjanja in, če je to potrebno, poravna obveznost najpozneje v 60 delovnih dneh od prejema obvestila o neplačevanju.

               (b)

               Če se neplačevanje potrdi ali če niso navedeni upravičeni razlogi za neplačevanje v obdobju iz točke (a), imajo pristojni organi Mozambika pravico začasno prekiniti uporabo tega protokola. O tem nemudoma obvestijo Evropsko komisijo.

               (c)

               Protokol se ponovno začne uporabljati takoj, ko je zadevno plačilo opravljeno.

         Člen 10
   Nacionalna zakonodaja
   Brez poseganja v določbe Sporazuma, tega protokola ter Priloge in dodatkov k Protokolu velja za dejavnosti plovil Skupnosti, ki lovijo v okviru tega protokola ter Priloge in dodatkov k Protokolu, ustrezna zakonodaja Mozambika.
   Člen 11
   Razveljavitev
   Priloga k Sporazumu v sektorju ribištva med Evropsko skupnostjo in Vlado Republike Mozambik o ribolovu v obalnih vodah Mozambika se razveljavi in nadomesti s Prilogo k temu protokolu.
   Člen 12
   Začetek veljavnosti
   1.   Ta protokol in njegova Ppiloga začneta veljati na dan, ko se pogodbenici medsebojno uradno obvestita, da so postopki potrebni v ta namene, končani.
   2.   Ta protokol ter njegovi priloga in dodatki se uporabljajo od 1. januarja 2007.


title: 2004/861/ES: Sklep Sveta z dne 7. decembra 2004 o spremembi Sklepa Sveta 2002/883/ES o zagotavljanju nadaljnje makrofinančne pomoči Bosni in Hercegovini

text:
               17.12.2004

               SL

               Uradni list Evropske unije

               L 370/80

      SKLEP SVETA

   z dne 7. decembra 2004
   o spremembi Sklepa Sveta 2002/883/ES o zagotavljanju nadaljnje makrofinančne pomoči Bosni in Hercegovini
   (2004/861/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 308 Pogodbe,
   ob upoštevanju predloga Komisije (1),
   ob upoštevanju mnenja Evropskega parlamenta (2),
   ob upoštevanju naslednjega:

               (1)

               Sklep Sveta 2002/883/ES (3) o zagotavljanju nadaljnje makrofinančne pomoči Bosni in Hercegovini vključuje posojilo z glavnico največ 20 milijonov EUR in nepovratna sredstva v znesku največ 40 milijonov EUR.

               (2)

               Zaradi zamud pri izvajanju zahtevanih političnih reform, kakor je bilo dogovorjeno med Evropsko komisijo in Bosno in Hercegovino, sta bila doslej sproščena samo prvi obrok (15 milijonov EUR) in drugi obrok (20 milijonov EUR). Tretji in zadnji obrok v znesku do 25 milijonov EUR je še vedno neizplačan.

               (3)

               Bosna in Hercegovina je zavezana k nadaljevanju gospodarske stabilizacije in poti reform. Po uspešnem zaključku prejšnjih stand-by aranžmajev MDS februarja 2004 so potekala pogajanja o novem programu, ki ga podpira MDS.

               (4)

               Država poleg sredstev, ki jih lahko zagotovijo mednarodne finančne institucije, še vedno potrebuje zunanjo finančno pomoč.

               (5)

               Sklep Sveta 2002/883/ES bi bilo treba spremeniti, da se omogoči dodelitev in plačila nepovratnih sredstev ter izplačila posojila po 9. novembru 2004.

               (6)

               Pogodba za sprejem tega sklepa ne predvideva drugih pooblastil od tistih, določenih v členu 308 Pogodbe.

               (7)

               Po posvetovanju z Ekonomsko-finančnim odborom –

         JE SKLENIL:
   Edini člen
   Drugi pododstavek člena 6 Sklepa 2002/883/ES se nadomesti z naslednjim:

      „Uporablja se od 8. novembra 2004 do 30. junija 2005“.

      V Bruslju, 7. decembra 2004

            Za Svet

            Predsednik

         G. ZALM

      (1)  UL C 290, 27.11.2004, str. 6.

      (2)  Mnenje, podano z dne 28. oktobra 2004 (še ni objavljeno v Uradnem listu).

      (3)  UL L 308, 9.11.2002, str. 28.


title: Sklep Sveta 2011/858/SZVP z dne 19. decembra 2011 o spremembah in podaljšanju veljavnosti Sklepa 2010/784/SZVP o Policijski misiji Evropske unije za Palestinska ozemlja (EUPOL COPPS)

text:
               21.12.2011

               SL

               Uradni list Evropske unije

               L 338/54

         SKLEP SVETA 2011/858/SZVP
   z dne 19. decembra 2011
   o spremembah in podaljšanju veljavnosti Sklepa 2010/784/SZVP o Policijski misiji Evropske unije za Palestinska ozemlja (EUPOL COPPS)
   SVET EVROPSKE UNIJE JE –
   ob upoštevanju Pogodbe o Evropski uniji, zlasti člena 28, člena 42(4) in člena 43(2) Pogodbe,
   ob upoštevanju predloga visoke predstavnice Unije za zunanje zadeve in varnostno politiko,
   ob upoštevanju naslednjega:

               (1)

               Svet je 14. novembra 2005 sprejel Skupni ukrep 2005/797/SZVP (1) o Policijski misiji Evropske unije za Palestinska ozemlja (EUPOL COPPS), nazadnje spremenjen s Sklepom 2009/955/SZVP (2) in s prenehanjem veljavnosti 31. decembra 2010.

               (2)

               Svet je 17. decembra 2010 sprejel Sklep 2010/784/SZVP (3) o nadaljevanju izvajanja Policijske misije Evropske unije za Palestinska ozemlja s 1. januarjem 2011, s prenehanjem veljavnosti 31. decembra 2011.

               (3)

               Politični in varnostni odbor (PVO) je 8. novembra 2011 priporočil tehnično nadaljevanje izvajanja EUPOL COPPS misije za dodatnih šest mesecev.

               (4)

               Na podlagi sedanjega mandata misije EUPOL COPPS bi se moralo njeno izvajanje nadaljevati, in sicer v obdobju od 1. januarja do 30. junija 2012.

               (5)

               Prav tako je za isto obdobje treba določiti referenčne finančne zneske za kritje odhodkov misije EUPOL COPPS.

               (6)

               Misija EUPOL COPPS se bo izvajala v razmerah, ki se lahko poslabšajo in bi lahko ovirale doseganje ciljev zunanjega delovanja Unije, kot je navedeno v členu 21 Pogodbe –

         SPREJEL NASLEDNJI SKLEP:
   Člen 1
   Sklep 2010/784/SZVP se spremeni, kot sledi:

               1.

               člen 12 se nadomesti z naslednjim:
               „Člen 12
               Varnost
               1.   Poveljnik civilne operacije usmerja načrtovanje varnostnih ukrepov vodje misije in zagotavlja, da se ti ukrepi za misijo EUPOL COPPS ustrezno in učinkovito izvajajo v skladu s členi 5, 6 in 9, pri tem pa se usklajuje z Varnostnim direktoratom Evropske službe za zunanje delovanje (ESZD).
               2.   Vodja misije je odgovoren za varnost misije EUPOL COPPS in zagotavljanje skladnosti z minimalnimi varnostnimi zahtevami, ki se uporabljajo za misijo EUPOL COPPS, v skladu s politiko Unije v zvezi z varnostjo osebja, napotenega v operativni vlogi izven Unije v skladu z naslovom V Pogodbe in s tem povezanimi instrumenti.
               3.   Vodji misije pomaga višji uradnik za varnost misije (SMSO), ki poroča vodji misije in bo vzdrževal tesne delovne stike z Varnostnim direktoratom ESZD.
               4.   Osebje misije EUPOL COPPS pred začetkom dela opravi obvezno varnostno usposabljanje v skladu z OPLAN. Osebju se na območju namestitve prav tako zagotovi redno osvežilno usposabljanje, ki ga organizira SMSO.“;

               2.

               odstavek 1 člena 13 se nadomesti z naslednjim:
               „1.   Referenčni finančni znesek za kritje odhodkov, povezanih z misijo EUPOL COPPS v obdobju od 1. januarja do 31. decembra 2011 je 8 250 000 EUR.
               Referenčni finančni znesek za kritje odhodkov, povezanih z misijo EUPOL COPPS v obdobju od 1. januarja do 30. junija 2012 je 4 750 000 EUR.“;

               3.

               drugi odstavek člena 16 se nadomesti z naslednjim:
               „Veljati preneha 30. junija 2012.“.

         Člen 2
   Ta sklep začne veljati na dan sprejetja.
   Uporablja se od 1. januarja 2012.

      V Bruslju, 19. decembra 2011

            Za Svet

            Predsednik

         M. DOWGIELEWICZ

      (1)  UL L 300, 17.11.2005, str. 65.

      (2)  UL L 330, 16.12.2009, str. 76.

      (3)  UL L 335, 18.12.2010, str. 60.


title: 2004/711/ES: Sklep Evropskega parlamenta z dne 21. aprila 2004 o podelitvi razrešnice direktorju Prevajalskega centra za organe Evropske unije glede izvrševanja njegovega proračuna za proračunsko leto 2002

text:
               21.4.2004

               SL

               Uradni list Evropske unije

               L 330/5

         SKLEP EVROPSKEGA PARLAMENTA
   z dne 21. aprila 2004
   o podelitvi razrešnice direktorju Prevajalskega centra za organe Evropske unije glede izvrševanja njegovega proračuna za proračunsko leto 2002
   (2004/711/ES)

    ---documentbreak---

               21.4.2004

               SL

               Uradni list Evropske unije

               L 330/5

         RESOLUCIJA
   Evropskega parlamenta s pripombami na Sklep o podelitvi razrešnice direktorju Prevajalskega centra za organe Evropske unije glede izvrševanja njegovega proračuna za proračunsko leto 2002


title: Zahteva za zaščito imunitete in privilegijev Alda Patriciella Sklep Evropskega parlamenta z dne 22. aprila 2009 o zahtevi za zaščito imunitete in privilegijev Alda Patriciella (2008/2323(IMM))

text:
               8.7.2010

               SL

               Uradni list Evropske unije

               CE 184/134

         Sreda, 22. aprila 2009Zahteva za zaščito imunitete in privilegijev Alda Patriciella
   P6_TA(2009)0233
   Sklep Evropskega parlamenta z dne 22. aprila 2009 o zahtevi za zaščito imunitete in privilegijev Alda Patriciella (2008/2323(IMM))
   2010/C 184 E/28

      Evropski parlament,
   ob upoštevanju zahteve Alda Patriciella za zaščito njegove imunitete v zvezi s kazenskim postopkom, ki je bil sprožen proti njemu pred okrožnim sodiščem v Campobassu, z dne 11. novembra 2008, razglašene na plenarnem zasedanju dne 20. novembra 2008,
   po zagovoru Alda Patriciella, opravljenem v skladu s členom 7(3) svojega Poslovnika,
   ob upoštevanju členov 9 in 10 Protokola o privilegijih in imunitetah Evropskih skupnosti z dne 8. aprila 1965 („Protokol“) ter člena 6(2) Akta o volitvah poslancev Evropskega parlamenta s splošnimi neposrednimi volitvami z dne 20. septembra 1976,
   ob upoštevanju sodb Sodišča Evropskih skupnosti z dne 12. maja 1964, 10. julija 1986 in 21. oktobra 2008 (1),
   ob upoštevanju členov 6(3) in 7 svojega Poslovnika,
   ob upoštevanju poročila Odbora za pravne zadeve (A6-0196/2009),

               A.

               ker je Aldo Patriciello poslanec Evropskega parlamenta in je Parlament veljavnost njegovega mandata preveril dne 15. junija 2006,

               B.

               ker morajo v skladu s stališčem Sodišča Evropskih skupnosti Evropski parlament in nacionalni pravosodni organi sodelovati v izogib vsakemu konfliktu pri razlagi in izvrševanju določb Protokola; zato velja naslednje: ko se pred nacionalnim sodiščem začne postopek proti poslancu Evropskega parlamenta in je to sodišče obveščeno, da se je začel postopek za zaščito privilegijev in imunitete po členu 6(3) Poslovnika, mora to sodišče zadržati nadaljevanje sodnega postopka in od Parlamenta zahtevati, naj v čim krajšem času izda svoje mnenje (2),

               C.

               ker v skladu s členom 10 Protokola poslanci med zasedanjem Evropskega parlamenta uživajo na ozemlju svoje države imunitete, priznane poslancem parlamenta te države, in ker se na imuniteto ni mogoče sklicevati, kadar se poslanca zaloti pri storitvi kaznivega dejanja; ker to Parlamentu ne preprečuje, da bi uveljavljal pravico do nepriznanja imunitete kateremu izmed svojih poslancev,

               D.

               ker se za ta primer uporabljajo določbe člena 68(2) italijanske ustave, ki dovoljuje uvedbo kazenskih postopkov proti poslancem Parlamenta brez kakšnih posebnih formalnosti, pri čemer se brez predhodne odobritve zbornice, kateri poslanec pripada, proti njemu ne sme uvesti osebne ali hišne preiskave ter se ga ne sme aretirati ali mu na kakšen drug način odvzeti prostosti ali zadržati v priporu, razen če gre za izvršitev pravnomočne obsodbe ali če je bil zaloten pri storitvi kaznivega dejanja, za katerega je v primeru flagrante delicto predpisana obvezna aretacija,

               E.

               ker Protokol v sedanji obliki Evropskemu parlamentu ne omogoča sprejetja zavezujočih ukrepov za zaščito Alda Patriciella,

               1.

               sklene, da ne zaščiti imunitete in privilegijev Alda Patriciella;

               2.

               naroči svojemu predsedniku, naj ta sklep in poročilo pristojnega odbora nemudoma posreduje pristojnim organom Republike Italije.

      (1)  Zadeva 101/63, Wagner proti Fohrmann in Krier, Letno poročilo 1964, str. 195, in zadeva 149/85, Wybot proti Faure in drugi, Letno poročilo 1986, str. 2391 in združena primera C-200/07 in C-201/07 Marra proti De Gregorio in Clemente, ki jih poročila Sodišča Evropskih skupnosti še ne navajajo.

      (2)  Sodba v združenih primerih C-200/07 in C-201/07, Marra, odstavka 42 in 43.


title: Sklep Političnega in varnostnega odbora (SZVP) 2015/665 z dne 21. aprila 2015 o sprejetju prispevkov tretjih držav k vojaški svetovalni misiji Evropske unije v okviru SVOP v Srednjeafriški republiki (EUMAM RCA) (EUMAM RCA/2/2015)

text:
               29.4.2015

               SL

               Uradni list Evropske unije

               L 110/13

         SKLEP POLITIČNEGA IN VARNOSTNEGA ODBORA (SZVP) 2015/665
   z dne 21. aprila 2015
   o sprejetju prispevkov tretjih držav k vojaški svetovalni misiji Evropske unije v okviru SVOP v Srednjeafriški republiki (EUMAM RCA) (EUMAM RCA/2/2015)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti tretjega odstavka člena 38 Pogodbe,
   ob upoštevanju Sklepa Sveta (SZVP) 2015/78 z dne 19. januarja 2015 o vojaški svetovalni misiji Evropske unije v okviru SVOP v Srednjeafriški republiki (EUMAM RCA) (1) in zlasti člena 8(2) Sklepa,
   ob upoštevanju naslednjega:

               (1)

               V skladu s členom 8(2) Sklepa (SZVP) 2015/78 je Svet pooblastil Politični in varnostni odbor (PVO), da sprejme ustrezne sklepe o sprejetju predlaganih prispevkov tretjih držav.

               (2)

               Na podlagi priporočila poveljnika misije EU EUMAM RCA in nasveta Vojaškega odbora Evropske unije bi bilo treba ponudbi za prispevek Republike Moldavije (v nadaljnjem besedilu: Moldavija) in Gruzije sprejeti.

               (3)

               V skladu s členom 5 Protokola št. 22 o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Unije, ki zadevajo obrambo –

         SPREJEL NASLEDNJI SKLEP:
   Člen 1
   1.   Ponudbi za prispevek Moldavije in Gruzije k vojaški svetovalni misiji Evropske unije v okviru SVOP v Srednjeafriški republiki (EUMAM RCA) se sprejmeta in štejeta za znatni.
   2.   Moldavija in Gruzija sta oproščeni finančnega prispevka v proračun EUMAM RCA.
   Člen 2
   Ta sklep začne veljati na dan sprejetja.

      V Bruslju, 21. aprila 2015

            Za Politični in varnostni odbor

            Predsednik

         W. STEVENS

      (1)  UL L 13, 20.1.2015, str. 8.


title: 2006/629/ES: Sklep Sveta z dne 15. septembra 2006 o imenovanju litovskega člana Odbora regij

text:
               20.9.2006

               SL

               Uradni list Evropske unije

               L 256/16

      SKLEP SVETA

   z dne 15. septembra 2006
   o imenovanju litovskega člana Odbora regij
   (2006/629/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 263 Pogodbe,
   ob upoštevanju predloga litovske vlade,
   ob upoštevanju naslednjega:

               (1)

               Svet je 24. januarja 2006 sprejel Sklep 2006/116/ES (1) o imenovanju članov in nadomestnih članov Odbora regij za obdobje od 26. januarja 2006 do 25. januarja 2010.

               (2)

               Po izteku mandata ge. Virginije LUKOŠIENĖ se je sprostilo eno mesto člana Odbora regij –

         SKLENIL:
   Člen 1
   Ga. Stasė SKUTULIENĖ, občinska svétnica okrožja Šilutė, se za preostanek mandata, ki se izteče 25. januarja 2010, imenuje za člana Odbora regij, kjer zamenja go. Virginijo LUKOŠIENĖ.
   Člen 2
   Ta sklep začne učinkovati na dan sprejetja.

      V Bruslju, 15. septembra 2006

            Za Svet

            Predsednik

         E. TUOMIOJA

      (1)  UL L 56, 25.2.2006, str. 75.


title: Sklep Sveta (SZVP) 2017/153 z dne 27. januarja 2017 o spremembi Sklepa 2011/72/SZVP o omejevalnih ukrepih proti nekaterim osebam in subjektom ob upoštevanju razmer v Tuniziji

text:
               28.1.2017

               SL

               Uradni list Evropske unije

               L 23/19

         SKLEP SVETA (SZVP) 2017/153
   z dne 27. januarja 2017
   o spremembi Sklepa 2011/72/SZVP o omejevalnih ukrepih proti nekaterim osebam in subjektom ob upoštevanju razmer v Tuniziji
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 31. januarja 2011 sprejel Sklep 2011/72/SZVP (1) o omejevalnih ukrepih proti nekaterim osebam in subjektom ob upoštevanju razmer v Tuniziji.

               (2)

               Omejevalni ukrepi iz Sklepa 2011/72/SZVP se uporabljajo do 31. januarja 2017. Na podlagi pregleda navedenega sklepa bi bilo treba veljavnost omejevalnih ukrepov podaljšati do 31. januarja 2018. Poleg tega bi bilo treba posodobiti podatke o identifikaciji za dve osebi s seznama.

               (3)

               Sklep 2011/72/SZVP bi bilo zato treba ustrezno spremeniti –

         SPREJEL NASLEDNJI SKLEP:
   Člen 1
   Sklep 2011/72/SZVP se spremeni:

               1.

               Člen 5 se nadomesti z naslednjim:
               „Člen 5
               Ta sklep se uporablja do 31. januarja 2018. Redno se pregleduje. Če Svet meni, da cilji tega sklepa niso bili doseženi, lahko po potrebi podaljša njegovo veljavnost ali ga spremeni.“;

               2.

               Priloga se spremeni, kot je določeno v Prilogi k temu sklepu.

         Člen 2
   Ta sklep začne veljati na dan objave v Uradnem listu Evropske unije.

      V Bruslju, 27. januarja 2017

            Za Svet

            Predsednik

         E. SCICLUNA

      (1)  Sklep Sveta 2011/72/SZVP z dne 31. januarja 2011 o omejevalnih ukrepih proti nekaterim osebam in subjektom ob upoštevanju razmer v Tuniziji (UL L 28, 2.2.2011, str. 62).

      PRILOGA
      Vnosa za naslednji osebi iz Priloge k Sklepu 2011/72/SZVP se nadomestita z naslednjima vnosoma:

                     Ime

                     Podatki o identifikaciji

                     Razlogi

                     „27.

                     Sirine (Cyrine) Bent Zine El Abidine Ben Haj Hamda BEN ALI

                     Tunizijka; datum in kraj rojstva: 21. avgust 1971, Le Bardo; hči Naïme EL KEFI; poročena z Mohamedom Marwanom MABROUKOM; št. NOI: 05409131.
                     Št. tunizijske potne listine: x599070, izdana novembra 2016, ki poteče 21.11.2021.

                     Oseba v postopku sodne preiskave s strani tunizijskih organov zaradi sodelovanja pri prisvajanju državnega denarja s strani javnega funkcionarja, sodelovanja pri zlorabi funkcije javnega funkcionarja za pridobitev nezakonite koristi za tretjo osebo in škodovanje upravi ter nezakonitega vplivanja na javnega funkcionarja za neposredno ali posredno pridobitev koristi za drugo osebo.

                     28.

                     Mohamed Marwan Ben Ali Ben Mohamed MABROUK

                     Tunizijec; datum in kraj rojstva: 11. marec 1972, Tunis; sin Jaouide El BEJI; poročen s Sirine BEN ALI; stanujoč: 8 rue du Commandant Béjaoui – Carthage – Tunis; št. NOI: 04766495. Št. francoske potne listine: 11CK51319, ki poteče 1.8.2021.

                     Oseba v postopku sodne preiskave s strani tunizijskih organov zaradi sodelovanja pri prisvajanju državnega denarja s strani javnega funkcionarja, sodelovanja pri zlorabi funkcije javnega funkcionarja za pridobitev nezakonite koristi za tretjo osebo in škodovanje upravi ter nezakonitega vplivanja na javnega funkcionarja za neposredno ali posredno pridobitev koristi za drugo osebo.“


title: 2006/833/ES: Sklep Evropskega parlamenta z dne 27. aprila 2006 o zaključnem računu Evropske agencije za varnost in zdravje pri delu za proračunsko leto 2004

text:
               6.12.2006

               SL

               Uradni list Evropske unije

               L 340/97

         SKLEP EVROPSKEGA PARLAMENTA
   z dne 27. aprila 2006
   o zaključnem računu Evropske agencije za varnost in zdravje pri delu za proračunsko leto 2004
   (2006/833/ES)
   EVROPSKI PARLAMENT,

               —

               ob upoštevanju letnega zaključnega računa Evropske agencije za varnost in zdravje pri delu za proračunsko leto 2004 (1),

               —

               ob upoštevanju poročila Računskega sodišča o letnih računovodskih izkazih Evropske agencije za varnost in zdravje pri delu za proračunsko leto 2004, skupaj z odgovori Agencije (2),

               —

               ob upoštevanju priporočila Sveta z dne 14. marca 2006 (5972/2006 – C6-0093/2006),

               —

               ob upoštevanju Pogodbe ES in zlasti člena 276 Pogodbe,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3), in zlasti člena 185 Uredbe,

               —

               ob upoštevanju Uredbe Sveta (ES) št. 2062/94 z dne 18. julija 1994 o ustanovitvi Evropske agencije za varnost in zdravje pri delu (4) in zlasti člena 14 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 23. decembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5), in zlasti člena 94 redbe,

               —

               ob upoštevanju člena 71 in Priloge V svojega Poslovnika,

               —

               ob upoštevanju poročila Odbora za proračunski nadzor (A6-0099/2006),

               1.

               se seznani z naslednjimi podatki iz računovodskih izkazov Evropske agencije za varnost in zdravje pri delu za proračunski leti 2004 in 2003:
               Izkaz prihodkov in odhodkov za proračunski leti 2004 in 2003

                           (v 1000 EUR)

                           2004

                           2003

                           Prihodki

                           Subvencije Skupnosti

                           9 542

                           11 641

                           Druge subvencije

                           66

                           66

                           Drugi prihodki

                           111

                           157

                           Prihodki PHARE

                           121

                           824

                              Prihodki skupaj (a)

                              9 840

                              12 688

                           Odhodki

                           Zaposleni – Naslov I proračuna

                           Plačila

                           3 379

                           3 245

                           Prenesena sredstva

                           60

                           87

                           Poslovanje – Naslov II proračuna

                           Plačila

                           966

                           1 146

                           Prenesena sredstva

                           248

                           186

                           Poslovanje – Naslov III proračuna

                           Plačila  (6)

                           2 426

                           2 559

                           Prenesena sredstva

                           2 549

                           5 859

                           Odhodki PHARE

                           Plačila

                           0

                           548

                           Prenesena sredstva

                           0

                           502

                              Odhodki skupaj (b)

                              9 628

                              14 131

                              Rezultat proračunskega leta (c = a – b)  (7)

                              212

                              - 1 443

                           Saldo, prenesen iz prejšnjega proračunskega leta

                           - 1 987

                           - 1 108

                           Prenesena in razveljavljena sredstva

                           887

                           766

                           Zneski, namenjeni ponovni uporabi, iz prejšnjega proračunskega leta, ki niso bili uporabljeni

                           0

                           1

                           RO (PHAREII)

                           144

                           0

                           Plačila za obveznost, razveljavljeno v letu 2002

                           0

                           - 191

                           Tečajne razlike

                           0

                           4

                           Znesek PHARE za povračilo Komisiji

                           - 39

                           0

                           Izravnalne postavke

                           3

                           - 16

                              Rezultat proračunskega leta pred ekonomskimi popravki (d)

                              - 779

                              - 1 987

                           Proračunski prihodki za izterjavo

                           0

                           850

                           Drugi prihodki za izterjavo

                           0

                           3

                           Pridobitve osnovnih sredstev

                           58

                           207

                           Amortizacija

                           - 175

                           - 186

                           Zaloge

                           - 6

                           0

                           Odpis osnovnih sredstev

                           - 91

                           0

                           Amortizacija

                           88

                           0

                           Razni odhodki

                           - 34

                           - 1

                              Ekonomski popravki (e)

                              - 161

                              873

                              Saldo proračunskega leta (d + e)

                              - 940

                              - 1 113

                              Opomba: Razlike v skupnih zneskih so posledica zaokroževanja.

               2.

               odobri zaključni račun Evropske agencije za varnost in zdravje pri delu za proračunsko leto 2004;

               3.

               naroči svojemu predsedniku, naj ta sklep posreduje direktorju Evropske agencije za varnost in zdravje pri delu, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

         Josep BORRELL FONTELLES

            Predsednik

         Julian PRIESTLEY

            Generalni sekretar

      (1)  UL C 269, 28.10.2005, str. 1.

      (2)  UL C 332, 28.12.2005, str. 23.

      (3)  UL L 248, 16.9.2002, str. 1.

      (4)  UL L 216, 20.8.1994, str. 1. Uredba, kakor je bila nazadnje spremenjena z Uredbo (ES) št. 1112/2005 (UL L 184, 15.7.2005, str. 5).

      (5)  UL L 357, 31.12.2002, str. 72. Uredba, kakor je bila spremenjena z Uredbo (ES, Euratom) št. 1261/2005 (UL L 201, 2.8.2005, str. 3).

      (6)  Znesek zajema plačila s sredstvi, namenjenimi ponovni uporabi (18 573 EUR).

      (7)  Izračun v skladu z načeli člena 15 Uredbe Sveta (ES, Euratom) št. 1150/2000 z dne 22. maja 2000 (UL L 130, 31.5.2000, str. 8).

      Opomba: Razlike v skupnih zneskih so posledica zaokroževanja.
    ---documentbreak---

               6.12.2006

               SL

               Uradni list Evropske unije

               L 340/100

         RESOLUCIJA EVROPSKEGA PARLAMENTA
   s pripombami, ki so sestavni del sklepa o razrešnici glede izvrševanja proračuna Evropske agencije za zdravje in varnost pri delu za proračunsko leto 2004
   EVROPSKI PARLAMENT,

               —

               ob upoštevanju letnega zaključnega računa Evropske agencije za varnost in zdravje pri delu za proračunsko leto 2004 (1),

               —

               ob upoštevanju poročila Računskega sodišča o letnih računovodskih izkazih Evropske agencije za varnost in zdravje pri delu za proračunsko leto 2004, skupaj z odgovori Agencije (2),

               —

               ob upoštevanju priporočila Sveta z dne 14. marca 2006 (5972/2006 – C6-0093/2006),

               —

               ob upoštevanju Pogodbe ES in zlasti člena 276 Pogodbe,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3), in zlasti člena 185 Uredbe,

               —

               ob upoštevanju Uredbe Sveta (ES) št. 2062/94 z dne 18. julija 1994 o ustanovitvi Evropske agencije za varnost in zdravje pri delu (4) in zlasti člena 14 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 23. decembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5), in zlasti člena 94 Uredbe,

               —

               ob upoštevanju člena 71 in Priloge V svojega Poslovnika,

               —

               ob upoštevanju poročila Odbora za proračunski nadzor (A6-0099/2006),

               A.

               ker je Računsko sodišče navedlo, da je pridobilo zadostno zagotovilo, da so bili letni računovodski izkazi za proračunsko leto, ki se je končalo 31. decembra 2004, zanesljivi, in da so bile z njimi povezane transakcije kakor celota zakonite in pravilne,

               B.

               ker je Računsko sodišče navedlo, da je s strani vseh agencij prejelo zadostna zagotovila, razen izrecnih pridržkov, ki jih je oblikovalo za proračunsko leto 2004 v zvezi z Evropsko agencijo za obnovo, Evropskim centrom za razvoj poklicnega usposabljanja, Evropsko ustanovo za usposabljanje, Evropskim centrom za spremljanje rasizma in ksenofobije ter Evropskim uradom za varnost hrane,

               1.

               opozarja, da Parlament v skladu s členom 185 Finančne uredbe podeli razrešnico glede izvrševanja proračunov organov, ki jih ustanovijo Skupnosti in so pravne osebe, ki dejansko prejemajo donacije v breme proračuna; opozarja, da se vsi ti organi ne financirajo v celoti ali delno z donacijami v breme proračuna; poudarja, da odločitev o razrešnici zato vključuje tako proračunska kakor tudi neproračunska sredstva teh organov; meni, da je nesprejemljivo, da so nekateri organi, ki jih je ustanovila Unija, odgovorni za porabo dohodka iz drugih virov razen proračuna, medtem ko drugi organi, ki ne prejmejo subvencije iz proračuna, niso odgovorni; potrjuje načelo, v skladu s katerim so vse agencije Skupnosti, subvencionirane ali ne, pridobiti razrešnico Parlamenta, tudi če drug organ, pristojen za podelitev razrešnice, ukrepa na podlagi svojega ustanovnega besedila; meni, da je treba pregledati vsa besedila, ki niso v skladu s tem načelom;

               2.

               meni, da je tabela 1 iz poročila Računskega sodišča, ki je bilo prvič uvedeno med postopkom razrešnice za leto 2003 in ki povzema pooblastila in odgovornosti, upravljanje, vire, dejavnosti in storitve Agencije, zelo pomembna; ugotavlja, da je podatke iz tabele 1 zagotovila Agencija; poziva Računsko sodišče, da preveri vsebino tabele 1;

               3.

               vztraja, da bi si morale agencije poleg ustrezne porabe denarja prizadevati tudi za čim bolj uspešno in učinkovito porabo denarja; poziva Računsko sodišče, da razmisli o možnosti razširitve svojih posebnih letnih poročil o agencijah tako, da bi vključevala preverjanja rezultatov in doseganja ciljev; v tem smislu in v skladu s svojimi resolucijami o razrešnici za leto 2003 vztraja, da je treba upoštevati naslednje elemente, in sicer da se različne agencije, kolikor je mogoče, izogibajo podvajanju ter da se podrobno opredelijo ukrepi, namenjeni izboljšanju preglednosti in obveščanja javnosti, skupaj z ukrepi Skupnosti za zagotavljanje enakosti med spoloma na vseh ravneh zaposlovanja, usposabljanja in delitve odgovornosti;

               4.

               ugotavlja, da agencije Skupnosti nimajo vedno dobrega ugleda in da si številne od njih te negativne podobe ne zaslužijo; poudarja, da bi bilo treba državljane EU o tem primerno osveščati ter po potrebi s primernimi sredstvi upravičiti obstoj teh agencij in njihove rezultate; poziva Komisijo, da s sredstvi, ki se ji zdijo potrebna, ustrezno ukrepa;

               5.

               ugotavlja, da je širitev Evropske unije leta 2004 pomembno vplivala na strukture in načine delovanja agencij Skupnosti ter da je več agencij v poročilih o dejavnostih opozorilo zlasti na povečanje števila upravnih delavcev; poziva Komisijo, da oceni resnične ali domnevne težave agencij in priporoči potrebne spremembe predpisov;

               6.

               ugotavlja, da se je Komisija obvezala uskladiti predstavitve poročil o dejavnosti generalnih direktoratov; poziva k upoštevanju podobnega pristopa za poročila o dejavnosti agencij Skupnosti, ki se glede na vsebino zelo razlikujejo; poziva Komisijo, naj opozori agencije Skupnosti na to, katere informacije in kazalniki dejavnosti morajo zagotoviti;

               7.

               pozdravlja zmanjšanje doseženih prenosov; spodbuja Agencijo, da si še naprej prizadeva za nadaljnje zmanjševanje prenosov;

               8.

               poziva Agencijo, da čim prej določi podrobna pravila za izvajanje nove finančne uredbe in postopkov notranjega nadzora na podlagi analize tveganja;

               9.

               vztraja, da mora Agencija spoštovati pravila o trajanju okvirnih pogodb;

               10.

               od Agencije pričakuje, da bo v prihodnje vključila negativna stanja v tekoče leto in v spremenjene proračune za naslednje proračunsko leto;

               11.

               poziva Komisijo, naj agencijam pomaga, da bodo čim bolje sledile dogovorjenemu delovnemu načrtu za prihodnje leto, da bi omogočile primerno načrtovanje in izvajanje dejavnosti ter se zlasti izognile večjim spremembam količine dela v zadnjem trenutku;

               12.

               poziva Komisijo k izboljšanju sinergije med agencijami z učinkovitejšim sodelovanjem, izogibanjem podvajanju nalog in odpravljanjem pomanjkljivosti, zlasti na skupnih področjih, kakor so področja usposabljanja, povezovanja politik Skupnosti, uporabe najnovejših sistemov upravljanja in reševanja težav, povezanih z dobrim upravljanjem proračuna.

      (1)  UL C 269, 28.10.2005, str. 1.

      (2)  UL C 332, 28.12.2005, str. 23.

      (3)  UL L 248, 16.9.2002, str. 1.

      (4)  UL L 216, 20.8.1994, str. 1. Uredba, kakor je bila nazadnje spremenjena z Uredbo (ES) št. 1112/2005 (UL L 184, 15.7.2005, str. 5).

      (5)  UL L 357, 31.12.2002, str. 72. Uredba, kakor je bila spremenjena z Uredbo (ES, Euratom) št. 1261/2005 (UL L 201, 2.8.2005, str. 3).


title: 2004/884/ES: Sklep Sveta z dne 13. decembra 2004 o imenovanju avstrijskega nadomestnega člana Odbora regij

text:
               22.12.2004

               SL

               Uradni list Evropske unije

               L 374/72

      SKLEP SVETA

   z dne 13. decembra 2004
   o imenovanju avstrijskega nadomestnega člana Odbora regij
   (2004/884/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 263 Pogodbe,
   ob upoštevanju predloga avstrijske vlade,
   ob upoštevanju naslednjega:

               (1)

               Svet je 22. januarja 2002 (1) sprejel sklep o imenovanju članov in nadomestnih članov Odbora regij.

               (2)

               Zaradi smrti g. Manfreda DÖRLERJA se je izpraznilo mesto nadomestnega člana Odbora regij, o čemer je bil Svet obveščen 6. oktobra 2004 –

         SKLENIL:
   Edini člen
   G. Gebhard HALDER, Landtagspräsident, Vorarlberger Landtag, je imenovan za nadomestnega člana Odbora regij, kjer nadomesti g. Manfreda DÖRLERJA za preostanek mandata, tj. do 25. januarja 2006.

      V Bruslju, 13. decembra 2004

            Za Svet

            Predsednik

         B. R. BOT

      (1)  UL L 24, 26.1.2002, str. 38.


title: 2011/228/EU: Sklep Sveta z dne 13. decembra 2010 o podpisu Sporazuma med Evropsko unijo in Republiko Zelenortski otoki o nekaterih vidikih zračnih prevozov, v imenu Evropske unije, in o njegovi začasni uporabi

text:
               9.4.2011

               SL

               Uradni list Evropske unije

               L 96/1

         SKLEP SVETA
   z dne 13. decembra 2010
   o podpisu Sporazuma med Evropsko unijo in Republiko Zelenortski otoki o nekaterih vidikih zračnih prevozov, v imenu Evropske unije, in o njegovi začasni uporabi
   (2011/228/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 100(2) v povezavi s členom 218(5) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Svet je s Sklepom z dne 5. junija 2003 pooblastil Komisijo, da začne pogajanja s tretjimi državami o zamenjavi nekaterih določb v obstoječih dvostranskih sporazumih s sporazumom na ravni Unije.

               (2)

               Komisija je v imenu Unije v pogajanjih dosegla Sporazum z Republiko Zelenortski otoki o nekaterih vidikih zračnih prevozov (v nadaljnjem besedilu: Sporazum) v skladu z mehanizmi in smernicami iz Priloge k Sklepu Sveta z dne 5. junija 2003.

               (3)

               Sporazum bi bilo treba podpisati in začasno uporabljati s pridržkom njegove sklenitve –

         SPREJEL NASLEDNJI SKLEP:
   Člen 1
   Podpis Sporazuma med Evropsko unijo in Republiko Zelenortski otoki o nekaterih vidikih zračnih prevozov (v nadaljnjem besedilu: Sporazum) se odobri v imenu Unije, s pridržkom sklenitve Sporazuma.
   Besedilo Sporazuma je priloženo k temu sklepu.
   Člen 2
   Predsednik Sveta je pooblaščen, da imenuje osebo(-e), pooblaščeno(-e), da v imenu Unije podpišejo Sporazum, s pridržkom njegove sklenitve.
   Člen 3
   Do začetka veljavnosti se Sporazum uporablja začasno od prvega dne prvega meseca po datumu, na katerega se pogodbenici medsebojno uradno obvestita o dokončanju postopkov, potrebnih v ta namen (1).
   Člen 4
   Predsednik Sveta se s tem pooblasti za uradno obvestitev, predvideno v členu 8(2) Sporazuma.
   Člen 5
   Ta sklep začne veljati z dnem sprejetja.

      V Bruslju, 13. decembra 2010

            Za Svet

            Predsednik

         K. PEETERS

      (1)  Generalni sekretariat Sveta bo v Uradnem listu Evropske unije objavil datum začetka začasne uporabe Sporazuma.
    ---documentbreak---

               9.4.2011

               SL

               Uradni list Evropske unije

               L 96/1

         SPORAZUM
   med Evropsko unijo in Republiko Zelenortski otoki o nekaterih vidikih zračnih prevozov
   EVROPSKA UNIJA, v nadaljnjem besedilu: Unija
   na eni strani in
   REPUBLIKA ZELENORTSKI OTOKI, v nadaljnjem besedilu: Zelenortski otoki
   na drugi strani,
   (v nadaljnjem besedilu skupaj imenovani: pogodbenici) STA SE –
   OB UGOTOVITVI, da so bili sklenjeni dvostranski sporazumi o zračnih prevozih, med več državami članicami Unije in Zelenortskimi otoki, ki vsebujejo določbe, ki so v nasprotju z zakonodajo Unije;
   OB UGOTOVITVI, da ima Unija izključno pristojnost glede več vidikov, ki so lahko vključeni v dvostranske sporazume o zračnih prevozih med državami članicami Unije in tretjimi državami;
   OB UGOTOVITVI, da imajo v skladu s pravom Unije letalski prevozniki Unije s sedežem v državi članici Unije pravico do nediskriminatornega dostopa do zračnih poti med državami članicami Unije in tretjimi državami;
   OB UPOŠTEVANJU sporazumov med Unijo in nekaterimi tretjimi državami, ki državljanom teh tretjih držav omogočajo, da pridobijo lastništvo v letalskih prevoznikih, ki so licencirani po pravu Unije;
   OB PRIZNAVANJU, da se morajo nekatere določbe dvostranskih sporazumov o zračnih prevozih med državami članicami Unije in Zelenortskimi otoki, ki so v nasprotju s pravom Unije, popolnoma uskladiti s tem pravom, zaradi vzpostavitve trdne pravne podlage za zračne prevoze med Unijo in Zelenortskimi otoki ter ohranitve stalnosti takšnih zračnih prevozov;
   OB PRIZNAVANJU, da pri sklenitvi kakršnih koli sporazumov o zračnih prevozih med vlado Republike Zelenortski otoki in državami, ki niso države članice Unije, Zelenortski otoki izvajajo svojo lastno politiko ter pravila o lastništvu zračnih prevoznikov in nadzoru nad njimi;
   OB UGOTOVITVI, da v skladu s pravom Unije letalski prevozniki Unije načeloma ne smejo sklepati sporazumov, ki bi lahko škodili trgovini med državami članicami Unije in katerih cilj ali posledica je preprečevanje, omejevanje ali izkrivljanje konkurence;
   OB PRIZNAVANJU, da določbe v dvostranskih sporazumih o zračnih prevozih, sklenjenih med državami članicami Unije in Zelenortskimi otoki, ki i) zahtevajo ali spodbujajo sprejetje sporazumov med podjetji, sklepe podjetniških združenj ali usklajeno ravnanje, ki preprečujejo, izkrivljajo ali omejujejo konkurenco med letalskimi prevozniki na ustreznih zračnih poteh, ali ii) krepijo učinke takega sporazuma, sklepa ali usklajenega ravnanja, ali iii) prenašajo na letalske prevoznike ali druge zasebne gospodarske subjekte odgovornost za sprejemanje ukrepov, ki preprečujejo, izkrivljajo ali omejujejo konkurenco med letalskimi prevozniki na ustreznih zračnih poteh, lahko onemogočijo učinkovito izvajanje pravil o konkurenci, ki se uporabljajo za podjetja;
   OB UGOTOVITVI, da Unija v okviru tega sporazuma nima namena povečati skupnega obsega zračnega prevoza med Evropsko unijo in Zelenortskimi otoki, vplivati na ravnovesje med letalskimi prevozniki Unije in letalskimi prevozniki Zelenortskih otokov ali se pogajati o spremembah določb obstoječih dvostranskih sporazumov o zračnih prevozih v zvezi s prometnimi pravicami –
   DOGOVORILI O NASLEDNJEM:
   Člen 1
   Splošne določbe
   1.   V tem sporazumu „države članice“ pomeni države članice Evropske unije; „Pogodbi EU“ pomeni Pogodbo o Evropski uniji in Pogodbo o delovanju Evropske unije; „pogodbenica“ pomeni pogodbenico tega sporazuma; „letalski prevoznik“ pomeni tudi letalsko družbo; „ozemlje Unije“ pomeni ozemlja držav članic, za katera se uporabljata Pogodbi EU.
   2.   Sklicevanja v posameznih sporazumih, navedenih v Prilogi 1 na državljane države članice, ki je pogodbenica navedenega sporazuma, se razumejo kot sklicevanja na državljane držav članic.
   3.   Sklicevanja v posameznih sporazumih, navedenih v Prilogi 1 na letalske prevoznike ali letalske družbe države članice, ki je pogodbenica navedenega sporazuma, se razumejo kot sklicevanja na letalske prevoznike ali letalske družbe, ki jih določi navedena država članica.
   Člen 2
   Določitev, dovoljenja in preklic
   1.   Določbe iz odstavkov 2 do 4 tega člena nadomestijo ustrezne določbe iz členov v Prilogi 2(a) in (b) o določitvi letalskega prevoznika, podeljenih pooblastilih in dovoljenjih.
   2.   Ob prejemu določitve s strani države članice, Zelenortski otoki priznajo ustrezna pooblastila in dovoljenja z najmanjšo postopkovno zamudo, pod pogojem, da:

               (a)

               ima letalski prevoznik sedež v skladu s Pogodbama EU na ozemlju države članice, ki ga je določila, in ima veljavno operativno licenco v skladu s pravom Unije;

               (b)

               država članica, ki je pristojna za izdajo spričevala letalskega prevoznika, izvaja in vzdržuje učinkovit predpisani nadzor letalskega prevoznika, in je ustrezni letalski organ v določitvi jasno opredeljen; in

               (c)

               je letalski prevoznik neposredno v lasti ali je njegov večinski lastnik država članica in/ali državljani države članice in/ali drugih držav, ki so navedene v Prilogi 3 in/ali državljanov teh drugih držav, in da te države in/ali te državljani izvajajo učinkovit nadzor.

         3.   Zelenortski otoki lahko zavrnejo, prekličejo, začasno odvzamejo ali omejijo pooblastila ali dovoljenja letalskega prevoznika, ki ga določi država članica, če:

               (a)

               letalski prevoznik nima sedeža v skladu s Pogodbama EU na ozemlju države članice, ki ga je določila, ali nima veljavne operativne licence v skladu s pravom Unije; ali

               (b)

               država članica, ki je pristojna za izdajo spričevala letalskega prevoznika, ne izvaja ali ne vzdržuje učinkovitega predpisanega nadzora letalskega prevoznika ali ustrezni letalski organ v določitvi ni jasno opredeljen; ali

               (c)

               letalski prevoznik ni neposredno v lasti ali njegov večinski lastnik ni država članica in/ali državljani države članice in/ali drugih držav, ki so navedene v Prilogi 3 in/ali državljanov teh drugih držav, in da te države in/ali te državljani ne izvajajo učinkovitega nadzora.

         4.   Zelenortski otoki pri izvajanju svoje pravice iz odstavka 3 tega člena ne diskriminirajo med letalskimi prevozniki držav članic na podlagi državne pripadnosti.
   Člen 3
   Varnost
   1.   Določbe iz odstavka 2 tega člena dopolnjujejo ustrezne določbe členov, navedenih v Prilogi 2(c).
   2.   Kadar država članica določi letalskega prevoznika, katerega predpisani nadzor izvaja in vzdržuje druga država članica, se pravice Zelenortskih otokov v skladu z varnostnimi predpisi iz sporazuma med državo članico, ki je določila letalskega prevoznika, in Zelenortskimi otoki uporabljajo na enak način za to drugo državo članico pri sprejemanju, izvajanju ali vzdrževanju varnostnih standardov in za operativno dovoljenje navedenega letalskega prevoznika.
   Člen 4
   Obdavčitev letalskega goriva
   1.   Določbe iz odstavka 2 tega člena dopolnjujejo ustrezne določbe členov, navedenih v Prilogi 2(d).
   2.   Ne glede na kakršne koli druge nasprotne določbe nobena določba sporazumov iz Priloge 2(d) ne preprečuje državi članici, da na nediskriminatorni podlagi uvede davke, prispevke, dajatve, pristojbine ali druge dajatve za gorivo, dobavljeno na njenem ozemlju za uporabo na zrakoplovu določenega letalskega prevoznika Zelenortskih otokov, ki opravlja promet med enim krajem na ozemlju navedene države članice in drugim krajem na ozemlju navedene države članice ali na ozemlju druge države članice.
   Člen 5
   Skladnost s pravili o konkurenci
   1.   Ne glede na kakršne koli druge nasprotne določbe nobena določba v sporazumih, navedenih v Prilogi 1 ne (i) zahteva ali spodbuja sprejetja sporazumov med podjetji, sklepov podjetniških združenj ali usklajenega ravnanja, ki preprečujejo ali izkrivljajo konkurenco, (ii) krepi učinkov takih sporazumov, sklepov ali dogovorjenih ravnanj, ali (iii) prenese na zasebne gospodarske subjekte odgovornost za ukrepe, ki preprečujejo, izkrivljajo ali omejujejo konkurenco.
   2.   Določbe v sporazumih, navedenih v Prilogi 1, ki niso skladne z odstavkom 1 tega člena, se ne uporabljajo.
   Člen 6
   Priloge k Sporazumu
   Priloge k tem sporazumu so njegov sestavni del.
   Člen 7
   Revizija ali spremembe
   Pogodbenici lahko ta sporazum kadar koli sporazumno revidirata ali spremenita.
   Člen 8
   Začetek veljavnosti in začasna uporaba
   1.   Ta sporazum začne veljati z dnem, ko se pogodbenici medsebojno pisno uradno obvestita, da so bili zaključeni notranji postopki, potrebni za začetek veljavnosti Sporazuma.
   2.   Ne glede na odstavek 1 se pogodbenici strinjata, da se ta sporazum začasno uporablja od prvega dne meseca, ki sledi dnevu, ko se pogodbenici medsebojno uradno obvestita o zaključku za ta namen potrebnih postopkov.
   3.   Ta sporazum se uporablja za vse dogovore in ureditve, ki so navedeni v Prilogi 1, vključno s tistimi, ki na datum podpisa tega sporazuma še niso začeli veljati in niso v začasni uporabi.
   Člen 9
   Prenehanje veljavnosti
   1.   V primeru prenehanja veljavnosti enega od sporazumov, navedenih v Prilogi 1 istočasno prenehajo veljati tudi vse določbe tega sporazuma, ki so povezane z zadevnim sporazumom, navedenim v Prilogi 1.
   2.   V primeru prenehanja veljavnosti vseh sporazumov, navedenih v Prilogi 1 istočasno preneha veljati tudi ta sporazum.

      V POTRDITEV NAVEDENEGA so spodaj podpisani pooblaščenci, ki so bili v ta namen ustrezno pooblaščeni, podpisali ta sporazum.
      Sestavljeno v dveh izvodih v angleškem, bolgarskem, češkem, danskem, estonskem, finskem, francoskem, grškem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, romunskem, slovaškem, slovenskem, španskem in švedskem jeziku, pri čemer je vsako od teh besedil enako verodostojno.
      Съставено в Брюксел на двадесет и трети март две хиляди и единадесета година.
      Hecho en Bruselas, el veintitrés de marzo de dos mil once.
      V Bruselu dne dvacátého třetího března dva tisíce jedenáct.
      Udfærdiget i Bruxelles den treogtyvende marts to tusind og elleve.
      Geschehen zu Brüssel am dreiundzwanzigsten März zweitausendelf.
      Kahe tuhande üheteistkümnenda aasta märtsikuu kahekümne kolmandal päeval Brüsselis.
      Έγινε στις Βρυξέλλες, στις είκοσι τρεις Μαρτίου δύο χιλιάδες έντεκα.
      Done at Brussels on the twenty-third day of March in the year two thousand and eleven.
      Fait à Bruxelles, le vingt-trois mars deux mille onze.
      Fatto a Bruxelles, addì ventitré marzo duemilaundici.
      Briselē, divi tūkstoši vienpadsmitā gada divdesmit trešajā martā.
      Priimta du tūkstančiai vienuoliktų metų kovo dvidešimt trečią dieną Briuselyje.
      Kelt Brüsszelben, a kétezer-tizenegyedik év március huszonharmadik napján.
      Magħmul fi Brussell, fit-tlieta u għoxrin jum ta' Marzu tas-sena elfejn u ħdax.
      Gedaan te Brussel, de drieëntwintigste maart tweeduizend elf.
      Sporządzono w Brukseli dnia dwudziestego trzeciego marca roku dwa tysiące jedenastego.
      Feito em Bruxelas, em vinte e três de Março de dois mil e onze.
      Întocmit la Bruxelles la douăzeci și trei martie două mii unsprezece.
      V Bruseli dňa dvadsiateho tretieho marca dvetisícjedenásť.
      V Bruslju, dne triindvajsetega marca leta dva tisoč enajst.
      Tehty Brysselissä kahdentenakymmenentenäkolmantena päivänä maaliskuuta vuonna kaksituhattayksitoista.
      Som skedde i Bryssel den tjugotredje mars tjugohundraelva.

         За Европейския съюз
         Por la Unión Europea
         Za Evropskou unii
         For Den Europæiske Union
         Für die Europäische Union
         Euroopa Liidu nimel
         Για την Ευρωπαϊκή Ένωση
         For the European Union
         Pour l'Union européenne
         Per l'Unione europea
         Eiropas Savienības vārdā –
         Europos Sąjungos vardu
         Az Európai Unió részéről
         Għall-Unjoni Ewropea
         Voor de Europese Unie
         W imieniu Unii Europejskiej
         Pela União Europeia
         Pentru Uniunea Europeană
         Za Európsku úniu
         Za Evropsko unijo
         Euroopan unionin puolesta
         För Europeiska unionen

         За Република Кабо Верде
         Por la República de Cabo Verde
         Za Kapverdskou republiku
         For Republikken Kap Verde
         Für die Republik Kap Verde
         Cabo Verde Vabariigi nimel
         Για τη Δημοκρατία του Πράσινου Ακρωτηρίου
         For the Republic of Cape Verde
         Pour la République du Cap-Vert
         Per la Repubblica del Capo Verde
         Kaboverdes Republikas vārdā –
         Žaliojo Kyšulio Respublikos vardu
         A Zöld-foki Köztársaság részéről
         Għar-Repubblika Tal-Kap Verde
         Voor de Republiek Kaapverdië
         W imieniu Republiki Zielonego Przylądka
         Pela República de Cabo Verde
         Pentru Republica Capului Verde
         Za Kapverdskú republiku
         Za Republiko Zelenortski otoki
         Kap Verden tasavallan puolesta
         För Republiken Kap Verde

   PRILOGA 1

      SEZNAM SPORAZUMOV IZ ČLENA 1 TEGA SPORAZUMA

               (a)

               Sporazumi o zračnem prevozu med Zelenortskimi otoki in državami članicami, ki so na dan podpisa tega sporazuma sklenjeni, podpisani in/ali v začasni uporabi:

                           —

                           Sporazum med vlado Kraljevine Belgije in vlado Republike Zelenortski otoki o zračnem prevozu, podpisan v Bruslju 22. junija 1998, v nadaljnjem besedilu v Prilogi 2: Sporazum med Zelenortskimi otoki in Belgijo,

                           —

                           Sporazum o zračnem prevozu med vlado Zvezne republike Nemčije in vlado Republike Zelenortski otoki, podpisan v Berlinu 19. junija 2001, v nadaljnjem besedilu v Prilogi 2: Sporazum med Zelenortskimi otoki in Nemčijo,

                           —

                           Sporazum med vlado Italijanske republike in vlado Republike Zelenortski otoki o zračnem prevozu, podpisan v Praii 7. julija 1998, v nadaljnjem besedilu v Prilogi 2: Sporazum med Zelenortskimi otoki in Italijo,

                           —

                           Sporazum med Kraljevino Nizozemsko in Republiko Zelenortski otoki o zračnem prevozu, podpisan v Haagu 21. decembra 1988, v nadaljnjem besedilu v Prilogi 2: Sporazum med Zelenortskimi otoki in Nizozemsko,

                           —

                           Sporazum o zračnem prevozu med Portugalsko republiko in Republiko Zelenortski otoki, podpisan v Caidade de Praia 30. marca 2004, v nadaljnjem besedilu v Prilogi 2: Sporazum med Zelenortskimi otoki in Portugalsko,

                           —

                           Sporazum med vlado Socialistične republike Romunije in vlado Republike Zelenortski otoki o zračnem prevozu, podpisan v Bukarešti 31. avgusta 1983, v nadaljnjem besedilu v Prilogi 2: Sporazum med Zelenortskimi otoki in Romunijo,

                           —

                           Sporazum med Kraljevino Španijo in Republiko Zelenortski otoki o zračnem prevozu, podpisan v Madridu 19. septembra 2002, v nadaljnjem besedilu v Prilogi 2: Sporazum med Zelenortskimi otoki in Španijo,

                           —

                           Sporazum med vlado Združenega kraljestva Velika Britanija in Severna Irska ter vlado Republike Zelenortski otoki o zračnem prevozu, podpisan v Praii 9. januarja 2007, v nadaljnjem besedilu v Prilogi 2: Sporazum med Zelenortskimi otoki in Združenim kraljestvom.

               (b)

               Sporazumi o zračnem prevozu in drugi dogovori, parafirani ali podpisani med Zelenortskimi otoki in državami članicami, ki na dan podpisa tega sporazuma še niso začeli veljati in niso v začasni uporabi.

         PRILOGA 2

      SEZNAM ČLENOV V SPORAZUMIH IZ PRILOGE 1, NA KATERE SE SKLICUJEJO ČLENI 2 DO 4 TEGA SPORAZUMA

               (a)

               Določitev:

                           —

                           člen 3 Sporazuma med Zelenortskimi otoki in Belgijo,

                           —

                           člen 3(4) Sporazuma med Zelenortskimi otoki in Nemčijo,

                           —

                           člen 4 Sporazuma med Zelenortskimi otoki in Italijo,

                           —

                           člen 3 Sporazuma med Zelenortskimi otoki in Nizozemsko,

                           —

                           člen 3 Sporazuma med Zelenortskimi otoki in Romunijo,

                           —

                           člen 3 Sporazuma med Zelenortskimi otoki in Španijo.

               (b)

               Zavrnitev, preklic, začasni odvzem ali omejitev pooblastil ali dovoljenj:

                           —

                           člen 5 Sporazuma med Zelenortskimi otoki in Belgijo,

                           —

                           člena 3(4) in člen 4 Sporazuma med Zelenortskimi otoki in Nemčijo,

                           —

                           člena 4 in 5 Sporazuma med Zelenortskimi otoki in Italijo,

                           —

                           člena 3 in 4 Sporazuma med Zelenortskimi otoki in Nizozemsko,

                           —

                           člen 4 Sporazuma med Zelenortskimi otoki in Romunijo,

                           —

                           člen 4 Sporazuma med Zelenortskimi otoki in Španijo.

               (c)

               Varnost:

                           —

                           člen 12 Sporazuma med Zelenortskimi otoki in Nemčijo,

                           —

                           člen 10 Sporazuma med Zelenortskimi otoki in Italijo,

                           —

                           člen 15 Sporazuma med Zelenortskimi otoki in Portugalsko,

                           —

                           člen 9 Sporazuma med Zelenortskimi otoki in Romunijo,

                           —

                           člen 13 Sporazuma med Zelenortskimi otoki in Španijo.

               (d)

               Obdavčitev letalskega goriva:

                           —

                           člen 10 Sporazuma med Zelenortskimi otoki in Belgijo,

                           —

                           člen 6 Sporazuma med Zelenortskimi otoki in Nemčijo,

                           —

                           člen 6 Sporazuma med Zelenortskimi otoki in Italijo,

                           —

                           člen 6 Sporazuma med Zelenortskimi otoki in Nizozemsko,

                           —

                           člen 11 Sporazuma med Zelenortskimi otoki in Romunijo,

                           —

                           člen 5 Sporazuma med Zelenortskimi otoki in Španijo.

         PRILOGA 3

      SEZNAM DRUGIH DRŽAV IZ ČLENA 2 TEGA SPORAZUMA

               (a)

               Republika Islandija (v skladu s Sporazumom o Evropskem gospodarskem prostoru);

               (b)

               Kneževina Lihtenštajn (v skladu s Sporazumom o Evropskem gospodarskem prostoru);

               (c)

               Kraljevina Norveška (v skladu s Sporazumom o Evropskem gospodarskem prostoru);

               (d)

               Švicarska konfederacija (v skladu s Sporazumom med Evropsko skupnostjo in Švicarsko konfederacijo o zračnem prometu).


title: Uporaba solidarnostnega sklada EU Resolucija Evropskega parlamenta z dne 5. junija 2008 o predlogu Sklepa Evropskega parlamenta in Sveta o uporabi Solidarnostnega sklada Evropske unije v skladu s točko 26 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (KOM(2008)0200 — C6-0164/2008 — 2008/2091(ACI))

text:
               26.11.2009

               SL

               Uradni list Evropske unije

               CE 285/96

         Četrtek, 5. junij 2008Uporaba solidarnostnega sklada EU
   P6_TA(2008)0248
   Resolucija Evropskega parlamenta z dne 5. junija 2008 o predlogu Sklepa Evropskega parlamenta in Sveta o uporabi Solidarnostnega sklada Evropske unije v skladu s točko 26 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (KOM(2008)0200 — C6-0164/2008 — 2008/2091(ACI))
   2009/C 285 E/18

      Evropski parlament,
   ob upoštevanju predloga Komisije Evropskemu parlamentu in Svetu (KOM(2008)0200 — C6-0164/2008),
   ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (1), še zlasti točke 26,
   ob upoštevanju izida tristranskih pogovorov med Komisijo in obema vejama proračunskega organa, ki so potekali 16. aprila 2008,
   ob upoštevanju poročila Odbora za proračun (A6-0205/2008),

               1.

               odobri sklep, priložen tej resoluciji;

               2.

               močno priporoča Komisiji, naj v zadevah v zvezi s Solidarnostnim skladom EU predloži spremembe proračuna, katerih edini namen je uporaba sredstev tega sklada, da bi se izognila zamudi pri dodeljevanju finančne pomoči v primerih nesreč;

               3.

               naroči svojemu predsedniku, naj podpiše sklep skupaj s predsednikom Sveta in zagotovi njegovo objavo v Uradnem listu Evropske unije;

               4.

               naroči svojemu predsedniku, naj to resolucijo, vključno s prilogo, posreduje Svetu in Komisiji.

      (1)  UL C 139, 14.6.2006, str. 1. Sporazum, kakor je bil nazadnje spremenjen s Sklepom 2008/371/ES Evropskega parlamenta in Sveta (UL L 128, 16.5.2008, str. 8).

      Četrtek, 5. junij 2008PRILOGA

         ODLOČBA EVROPSKEGA PARLAMENTA IN SVETA
         z dne 5. junija 2008
         o uporabi Solidarnostnega sklada EU v skladu s točko 26 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju
         EVROPSKI PARLAMENT IN SVET EVROPSKIH SKUPNOSTI —
         ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (1), še zlasti točke 26,
         ob upoštevanju Uredbe Sveta (ES) št. 2012/2002 z dne 11. novembra 2002 o ustanovitvi Solidarnostnega sklada Evropske unije (2),
         ob upoštevanju predloga Komisije,
         ker:

                     (1)

                     Evropska unija je ustanovila Solidarnostni sklad Evropske unije („Sklad“), da bi pokazala svojo solidarnost prebivalstvu območij, ki so jih prizadele nesreče.

                     (2)

                     Medinstitucionalni sporazum z dne 17. maja 2006 dopušča uporabo Sklada do letne zgornje meje v višini 1 milijarde EUR.

                     (3)

                     Uredba (ES) št. 2012/2002 vsebuje določbe, v skladu s katerimi se Sklad lahko uporabi.

                     (4)

                     Grčija je predložila vlogo za uporabo sklada v zvezi z nesrečo, ki so jo avgusta 2007 povzročili gozdni požari.

                     (5)

                     Slovenija je predložila vlogo za uporabo sklada v zvezi z nesrečo, ki so jo septembra 2007 povzročile poplave —

               STA SKLENILA:
         Člen 1
         V okviru splošnega proračuna Evropske unije za proračunsko leto 2008 se iz Solidarnostnega sklada Evropske unije zagotovi vsota 98 023 212 EUR v odobritvah za prevzem obveznosti.
         Člen 2
         Ta sklep se objavi v Uradnem listu Evropske unije.

            V Bruslju, 5. junij 2008

                  Za Evropski parlament

                  predsednik

                  Za Svet

                  predsednik

         (1)  UL C 139, 14.6.2006, str. 1. Sporazum, kakor je bil nazadnje spremenjen s Sklepom 2008/371/ES Evropskega parlamenta in Sveta (UL L 128, 16.5.2008, str. 8).

         (2)  UL L 311, 14.11.2002, str. 3.